**ПРОЕКТ НА ДОГОВОР**

**№………………../………………..**

Днес, …..… 2018г. в гр. Брюксел, Кралство Белгия на основание чл. 20, ал. 7, т. 2 от Закона за обществените поръчки, между:

**ПОСТОЯННОТО ПРЕДСТАВИТЕЛСТВО НА РЕПУБЛИКА БЪЛГАРИЯ КЪМ ЕВРОПЕЙСКИЯ СЪЮЗ – БРЮКСЕЛ, БЕЛГИЯ**, гр. Брюксел, пл. Мария Луиза №49, представлявано от ……………………………………………………., наричано по-долу „ВЪЗЛОЖИТЕЛ“, от една страна,

и

................................................................................................................................................................., със седалище и адрес:..............................................................................................................................................................................,

Фирмен №:………………………………………………………..………………………..…….……, представлявано от ........................................................................................................................................................., определен за изпълнител след проведена обществена поръчка по реда на глава двадесет и шест от ЗОП с предмет: „Наем на представителен лек автомобил за нуждите на Постоянното представителство на Република България към Европейски съюз – Брюксел, Белгия”, наричано по-долу за краткост „ИЗПЪЛНИТЕЛ“, от друга страна, се сключи настоящият договор за възлагане на обществена поръчка, наричан по-долу за краткост „Договор“:

Страните се споразумяха за следното:

**І. ПРЕДМЕТ НА ДОГОВОРА**

**Чл.1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да достави под наем, срещу възнаграждение нов и неупотребяван представителен лек автомобил /марка, модел, № на шаси/за нуждите на Постоянното представителство на Р България към ЕС – Брюксел, Белгия и да извършва гаранционна поддръжка на автомобила на място – Брюксел за срока на дългосрочния наем, съгласно клаузите на настоящия договор, Техническата спецификация на ВЪЗЛОЖИТЕЛЯ – Приложение № 1, Техническото предложение – Приложение № 2 и Ценовото предложение – Приложение № 3, представляващи неразделна част от договора.

**(2)** Превозното средство се регистрира на името на ВЪЗЛОЖИТЕЛЯ.

**IІ. СРОК И МЯСТО НА ИЗПЪЛНЕНИЕ**

**Чл.2**. Договорът се сключва за срок от 24 месеца или до достигане на общ пробег на автомобила от 40 000 км. /средно 1 667 км. на месец или 20 000 км. на година/ и влиза в сила от момента на доставката на моторното превозно средство, предмет на настоящия договор - 18.06.2018г.

**Чл.3.** Мястото на изпълнение на поръчката е гр. Брюксел, Белгия.

**ІІІ. ПРЕДАВАНЕ И ПРИЕМАНЕ ЗА ИЗПЪЛНЕНИЕТО**

**Чл.4. (1)** Предаването и приемането на доставения под наем представителен лек автомобил се извършва от определени от страна на ВЪЗЛОЖИТЕЛЯ и ИЗПЪЛНИТЕЛЯ лица /за Постоянното представителство на Р България към ЕС – Брюксел, Белгия от комисия, назначена със заповед на Постоянния представител/.

**(2)** Приемането и предаването се удостоверява с подписване от лицата по предходната алинея на двустранен протокол.

**ІV. ЦЕНА И НАЧИН НА ПЛАЩАНЕ**

**Чл.5 (1)** Общата цена за изпълнение на поръчката е в размер на .................................................... евро без ДДС и ……………………………. евро (*…………..*) с ДДС.

**(2)** Месечната цена е в размер на ……………………евро, без ДДС и ……………………………. евро (*…………..*) с ДДС**.**

**(3)** В цената по ал.1 и ал.2 е включена гаранционна поддръжка на автомобила на място.

**(4)** Таксата за пускане в движение, годишната такса за движение по пътищата и горивото за автомобила са изцяло за сметка на ВЪЗЛОЖИТЕЛЯ и не са включени в предмета на настоящия договор.

**Чл. 6.** **(1)** ВЪЗЛОЖИТЕЛЯТ заплаща на ИЗПЪЛНИТЕЛЯ ежемесечно договорената в ал.2 от настоящия договор цена в евро, по банков път, по посочената банкова сметка на ИЗПЪЛНИТЕЛЯ, в 15-дневен срок след представяне на оригинална фактура.

**(2)** Първата фактура се заплаща при условията на предходната алинея и подписването без рекламации, възражения и забележки на протокол за предаване и приемане (за Постоянното представителство на Р България към ЕС – Брюксел, Белгия от комисията по чл. 4, ал.1 от настоящия договор).

**(3)** Банковата сметка на Изпълнителя е:

**....................................**

**....................................**

**(4)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал.3 в срок от 10 /десет/ работни дни считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

**V. ОГРАНИЧЕНИЯ НА ПРОБЕГА**

**Чл.7. (1)** В рамките на договора, различията в пробега, по-малки от 15% от годишната база, ще бъдат фактуриран на ВЪЗЛОЖИТЕЛЯ пропорционално по ……………….евро на километър, за допълнителните километри, като същевременно ще бъде издадена кредитна бележка за километрите които са по-малко за изравняване, от ……………….. евро на километър.

**(2)** Различията по отношение предвидения годишния пробег, съгласно договора, по-големи от 15% от годишната база могат да доведат до преизчисляване на срока на договора.

**VI. РАЗРЕШЕНИЕ ЗА ДВИЖЕНИЕ ИЗВЪН ГРАНИЦИТЕ НА ЕВРОПЕЙСКИЯ СЪЮЗ**

**Чл.8. (1)** Не се допуска напускането на превозното средство от територията на Европейския Съюз, без удостоверение специално издадено от ИЗПЪЛНИТЕЛЯ.

**(2)** Местата където движението по пътищата е забранено без това допълнително удостоверение:

1. Държави извън Европейския Съюз;

2. Кейове за отплаване на пристанищата, международни гари и летища.

**VII. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 9.** ВЪЗЛОЖИТЕЛЯТ има право:

**1.** Да изисква от ИЗПЪЛНИТЕЛЯ да изпълнява в срок и без отклонения съответните дейности съгласно Техническата спецификация и Техническото предложение на ИЗПЪЛНИТЕЛЯ.

**2.** До момента на приемането на доставката по предмета на договора, да предявява претенции за отстраняване на констатирани недостатъци при изпълнението, неточно изпълнение, лошо изпълнение и други несъответствия на изпълнението с условията на договора.

**3.** В случай на констатиране на недостатъци при изпълнението на доставката, да откаже да приеме доставеното до отстраняването на недостатъците в определен от ВЪЗЛОЖИТЕЛЯ срок, след което страните подписват нов предавателно-приемателен протокол.

**4.** Да прекрати едностранно договора без предизвестие ако ИЗПЪЛНИТЕЛЯТ не изпълни в срок доставката или не я изпълни по договорения начин**.**

**5.** Да прави рекламации при установяване на некачествена работа, която не е в съответствие с техническата спецификация и с техническото предложение на ИЗПЪЛНИТЕЛЯ.

**Чл.10.** ВЪЗЛОЖИТЕЛЯТ е длъжен:

**1.** Да заплати на ИЗПЪЛНИТЕЛЯ възнаграждение в размер, при условия и в срокове съгласно настоящия договор.

**2.** ВЪЗЛОЖИТЕЛЯТ се задължава да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

**VІII. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.11**. ИЗПЪЛНИТЕЛЯТ има право:

**1.** Да получи договорената цена, при условията и в сроковете, посочени в настоящия договор.

**2.** Да получи цената в размер на изпълнената и приета от ВЪЗЛОЖИТЕЛЯ част от доставката, ако по-нататъшното й изпълнение се окаже невъзможно поради причини, за които ИЗПЪЛНИТЕЛЯТ не отговаря.

**Чл.12**. ИЗПЪЛНИТЕЛЯТ е длъжен:

**1.** Да изпълни предмета на договора добросъвестно и точно, съгласно условията, посочени в Техническото и Ценовото предложение.

**2.** Да изпълни в уговорения срок /съгласно чл. 2 от настоящия договор/.

**3.** Даоказва, при необходимост нужното съдействие.

**4.** Да осигури упълномощени представител или представители за предаване на доставката и подписване на предавателно-приемателния протокол.

**5.** Да не използва информация, станала му известна при изпълнение на задълженията му по настоящия договор.

**ІХ. НЕУСТОЙКИ**

**Чл. 13.** В случай на забава ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,5 (половин)% върху стойността на доставката за всеки ден забава, но не повече от 10 (десет)% от стойността на договора.

**Чл. 14.** В случай на виновно неизпълнение на задълженията на страните по настоящия договор, извън тези по чл. 13, неизправната страна дължи на изправната неустойка в размер на 10 (десет) % върху стойността на Договора.

**Чл. 15.** Страните запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този раздел.

**Х. НЕПРЕДВИДЕНИ ОБСТОЯТЕЛСТВА**

**Чл. 16. (1)** Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

**(2)** В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

**(3)** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок 5 /пет/ календарни дни от настъпването на непреодолимата сила. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.

**ХI. ПРЕКРАТЯВАНЕ НА ДОГОВОРА**

**Чл. 17. (1)** Настоящият договор се прекратява:

**1.** С изтичане на срока или при достигане на общ пробег на автомобила от 40 000 км;

**2.** По взаимно съгласие между страните, изразено в писмена форма;

**3.** При виновно неизпълнение на задълженията на една от страните по договора – с 5-дневно писмено предизвестие от изправната до неизправната страна;

**4.** С окончателното му изпълнение;

**5.** Когато са настъпили съществени промени във финансирането на обществената поръчка – предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата.

**ХІI. ЗАКЛЮЧИТЕЛНИ РАЗПОРЕДБИ**

**Чл. 18.** Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна, на следните адреси:

ИЗПЪЛНИТЕЛ: ВЪЗЛОЖИТЕЛ:

Адрес:.......................................... Адрес: …………………………………..

Факс:........................................... Факс:……………………………….

**Чл. 19.** **(1)** Когато някоя от страните е променила адреса си е длъжна да уведоми другата страна за новия си адрес в 3 дневен срок.

**(2)** Когато някоя от страните е променила адреса си, без да уведоми другата страна в срока по предходната алинея, съобщенията ще се считат за надлежно връчени и когато са изпратени на стария адрес.

**Чл. 20.** При несъответствие в текстовете между настоящия договор и общите условия на ИЗПЪЛНИТЕЛЯ - приложение № 4 към настоящия договор, прилагат се разпоредбите на настоящия договор.

Неразделна част от настоящия договор са:

1. Техническата спецификация – приложение № 1 към настоящия договор.

2. Техническо предложение за изпълнение на поръчката – приложение № 2 към настоящия договор.

3. Ценово предложение – приложение № 3 към настоящия договор.

4. Общи условия на ИЗПЪЛНИТЕЛЯ - приложение № 4 към настоящия договор.

Този договор се състави, подписа и подпечата в два еднообразни екземпляра - един за ВЪЗЛОЖИТЕЛЯ и един за ИЗПЪЛНИТЕЛЯ, всеки със силата на оригинал.

**ВЪЗЛОЖИТЕЛ: ИЗПЪЛНИТЕЛ:**

……………………………….................. ………………………………...................…… (име, подпис, печат) (име, подпис, печат)